'Terroris' van Kaap het glo bande met Crusaders | Netwerk24
Deur Ané Van Zyl 06 Desember 2019 11:32
Harry Knoesen (60), leier van die Crusaders National Christian Resistance Movement, bekend as die Crusaders.Foto: Facebook/Sampie Stoffberg
Die Valke se afdeling vir ernstige georganiseerde misdaad, misdaadintelligensie en die provinsiale Flash-eenheid het die 46-jarige man Donderdag op sy sakeperseel in hegtenis geneem.
Hy het glo bande met vier ander verdagtes wat reeds in hegtenis is en op beweerde terroriste-aktiwiteite teregstaan. Hy sal na verwagting Vrydag in die landdroshof in Kuilsrivier verskyn.
Die vier verdagtes is Harry Knoesen (60), leier van die Crusaders National Christian Resistance Movement (bekend as die Crusaders), Riana Heymans (54), ’n eiendomsagent en ouma van twee, asook twee broers, Eric (55) en Errol Abrams (49).
Hulle het verlede Maandag in die streekhof in Middelburg, Mpumalanga, verskyn. Daar is vroeër berig hulle word aangekla ingevolge die Wet op die Beskerming van die Grondwetlike Demokrasie teen Terroriste- en Verwante aktiwiteite.
’n Wapen en plofstowwe wat in ’n 46-jarige man se besit gevind is.Foto: Verskaf